**Raporti nga procesi i konsultimit**

**të Udhëzimit Administrativ (MTI) Nr.00/2018 për Ndryshimin dhe Plotësimin e Udhëzimit Administrativ nr.01/2017 për Cilësinë e Karburanteve të Lëngta të Naftës**

**Hyrja/sfondi**

*Ministria e Tregtisë dhe Industrisë respektivisht Departamenti për Rregullimin e Tregut të Naftës, në cilësinë e Organit Propozues të Udhëzimit Administrativ (MTI) Nr.00/2018 për Ndryshimin dhe Plotësimin e Udhëzimit Administrativ nr.01/2017 për Cilësinë e Karburanteve të Lëngta të Naftës, ka propozuar hartimin e këtij udhëzimi me qëllim bartjen e kompetencave ngs Dogana e Kosovës në MTI.*

*Bazuar në Rregulloren nr.09/2011 të Punës së Qeverisë, Rregulloren nr.13/2013 Për Shërbimin Ligjor Qeveritar, Ministria i ka kaluar hapat e mëposhtëm të procesit legjislativ si: formimin e grupit punues, pjesëmarrjen në disa takime me grupin punues për Hartimin fillestar të Udhëzimit administrativ (MTI) Nr.00/2018 për ndryshimin dhe plotësimin e Udhëzimit Administrativ nr.01/2017 për Cilësinë e Karburanteve të Lënëgta të Naftës dhe pas përfundimit të Udhëzimit janë konsultuar palët e interesit.*

*Qëllimi dhe fushëveprimi i konsultimit gjatë hartimit të politikave është me rëndësi që të gjithë ata që janë të përfshirë në procesin e konsultimit të jenë të njohur qysh prej fillimit me qëllimin dhe fushëveprimin e Udhëzimit Administrativ (MTI) Nr.00/2018 për Ndryshimin dhe Plotësimin e Udhëzimit Administrativ nr.01/2017 për Cilësinë e Karburanteve të Lëngta të Naftës,. Kjo do t’i ndihmoi Ministrisë për të analizuar gjendjen, identifikimin e problemeve, opsioneve, përgatitjen e rekomandimeve dhe propozimeve nga palët, për t'i përfshirë në Udhëzim.*

**Ecuria procesit të konsultimit**

*Duke pasur parasysh se procesi i konsultimeve është realizuar dhe është zhvilluar konform rregullave dhe procedurave të përcaktuara në Rregulloren për Punën e Qeverisë nr. 09/2011, Rregulloren NR. 05/2016 Për standardet minimale për procesin e konsultimit publik, Udhëzuesin për procesin e konsultimeve Nr.062/2011 dt. 26.09.2011. Ministria e Tregtisë dhe Industrisë, si organ propozues i këtij akti nënligjor ka zhvilluar procesin e konsultimeve paraprake dhe publike duke e dërguar Udhëzimin në Konsultim te të gjitha institucionet përkatëse dhe shoqatat relevante, që t’ju ofrojmë informata për publikun e në veçanti për grupet e interesit me qëllim që të merret mendimi i publikut dhe grupeve të interesit rreth hartimit të Udhëzimit Administrativ (MTI) Nr.00/2018 për Ndryshimin dhe Plotësimin e Udhëzimit Administrativ nr.01/2017 për Cilësinë e Karburanteve të Lëngëta të Naftës.*

*Gjatë kësaj periudhe lidhur me Udhëzimin Administrativ (MTI) Nr.00/2018 për Ndryshimin dhe Plotësimin e Udhëzimit Administrativ Nr.01/2017 për Cilësinë e Karburanteve të Lëngëta të Naftës kemi pranuar komente nga Saybolt Pan Adriatika d.o.o, Njësia në Kosovë, dhe të gjitha komentet e pranuara janë të listuar në tabelë.*

*Kohëzgjatja e procesit të konsultimit të dokumentit në fjalë, është bërë konform Rregullores për Punën e Qeverisë nr. 09/2011.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metodat e Konsultimit | Datat/kohëzgjatja | Numri i pjesmarrësve | Numri i pjesmarrësve të cilët kanë kontribuar | Numri i komenteve te pranuara | Metodat e Konsultimit | Datat/kohëzgjatja | Numri i pjesmarresve | Numri i pjesmarresve te cilet kane kontribuar | Numri i komenteve te pranuara |
| 1. Konsultimet me shkrim / në mënyrë elektronike; | 12.02.2018 02.03.2018 15 ditë pune | 45 | 1 | 1 | 1. Konsultimet me shkrim / në mënyrë elektronike; |  |  |  |  |
| 1. Publikimi në ueb faqe/Platforma elektronike |  |  |  |  | 1. Publikimi në ueb faqe/Platforma elektronike |  |  |  |  |
| 1. Takimet publike |  |  |  |  | 1. Takimet publike |  |  |  |  |
| 1. Konferencat |  |  |  |  | 1. Konferencat |  |  |  |  |
| 1. Takime me grupe të interesit |  |  |  |  | 1. Takime me grupe të interesit |  |  |  |  |
| 1. Punëtoritë |  |  |  |  | 1. Punëtoritë |  |  |  |  |
| 1. Intervistat/takimet sy në sy |  |  |  |  | 1. Intervistat/takimet sy në sy |  |  |  |  |
| 1. Hulumtimet e opinionit |  |  |  |  | 1. Hulumtimet e opinionit |  |  |  |  |
| 1. Votimi diskutues |  |  |  |  | 1. Votimi diskutues |  |  |  |  |
| 1. Panelet me qytetarë |  |  |  |  | 1. Panelet me qytetarë |  |  |  |  |
| 1. Stendat në rrugë |  |  |  |  | 1. Stendat në rrugë |  |  |  |  |
| 1. Tjetër |  |  |  |  | 1. tjetër |  |  |  |  |

**Përmbledhje e kontributeve të pranuara gjatë procesit të konsultimit dhe kategoritë e kontribuesve**

*Komentet të dërguara nga Saybolt Pan Adriatika d.o.o, Njësia në Kosovë, janë shumë të rëndësishme lidhur Udhëzimin për Cilësinë e Karburanteve të Lëngëta të Naftës*

**Hapat e ardhshëm**

*Pas përfundimit të procesit të konsultimit paraprak dhe konsultimit publik i cili është bërë në pajtim me udhëzuesit dhe standardet përkatëse për konsultime publike të nxjerra në pajtim me RRPQ, zyrtari përgjegjës për hartimin e projektligjit ia dërgon projekt aktin normative drejtorit të departamentit Ligjor të ministrisë përkatëse* *i cili*  *nëse nuk ka vërejtje, ia dërgon projekt aktin normativ për shqyrtim dhe miratim Ministrit përkatës përmes Sekretarit të Përgjithshëm të ministrisë përkatëse.*

Tabela e detajuar me informatat për kontribuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës /individit | Koment i organizatës /individit | Përgjigja nga Ministria  E pranuar plotësisht  E pranuar pjesërisht  E refuzuar | Sqarim nga Ministria  (veçanërisht arsyet për të mos pranuar komente të caktuara) |
| Saybolt Pan Adriatika d.o.o.-Njësia në Kosovë | Koment i përgjithshëm 1:  Cili është opinion juaj i përgjithshëm për Draft-Udhëzimin për Cilësinë e Karburanteve të Lëngëta të Naftës. | E pranuar plotësisht |  |
|  | Koment i përgjithshëm 2: A mendoni se do të jetë efektiv bartja e kompetencave nga Dogana e Kosovës në MTI. | E pranuar plotësisht |  |
|  | Koment i përgjithshëm 3: A mendoni se tek obligimet TVK (Trupave Inspektuese të autorizuara nga MTI sipas kërkesave të SK EN ISO/IEC 17020) do të duhej të përshkruhen edhe kërkesa tjera me të detajuara përveç këtyre ekzistuese? | E pranuar plotësisht |  |
|  | Koment për nenin 23: | E refuzuar | Grupi Punues rekomandimet për këtë nen nuk i ka pranuar për shkak se kjo çështje është e rregulluar me ligj. |